Brandon Bolden

**Brandon Bolden** (født 1990) er en running back i amerikansk fotball. Han spilte college football på University of Mississippi. Patriots signerte ham som en udraftet free agent i 2012, hvor han i hovedsak ble brukt på special teams og har vært på to Super Bowl-vinnende lag.

## Tidlig liv
Bolden gikk på Scotlandville Magnet High School i Baton Rouge i Louisiana. Som senior løp Bolden for 886 yards og 12 touchdowns på vei til å bli utnevnt First Team All-District 5-5A. Han tok også imot 12 pasninger for 256 yards. SuperPrep utpekte ham SuperPrep All-Region og rangerte han som den 34. beste spilleren i Louisiana. Bolden ble rangert som den 93. beste running backen i landet av Scout.com. Les Miles og LSU prøvde å rekruttere han, men Bolden endte opp med å velge å spille for Houston Nutt og Ole Miss.

## Karriere i college
Selv om running back Enrique Davis ble sett på som et større talent innen han var sophomore hadde Bolden sikret rollen som starter for Rebels. I 2009-sesongen hadde han 129 løp for 614 yards og fire touchdowns. I 2010-sesongen hadde Bolden nesten seks yards per løp i snitt. I en kamp mot BYU i den første kampen av 2011-sesongen knakk Bolden ankelen. Selv om det var et lite brudd og han kun gikk glipp av noen få kamper, kom han seg aldri tilbake til sitt tidligere nivå. Han avsluttet 2011-sesongen med 96 løp for 472 yards og fire touchdowns. Han ble ikke valgt i NFLs draft i 2012, selv om noen sider forutså at han kom til å bli valgt i en av de senere rundene. Selv om Bleacher Report rapporterte at han hadde gått med på en free agentkontrakt med Washington Redskins den 30. april 2012, tvitret Bolden senere at det ikke stemte. Den 2. mai 2012 rapporterte en blogg i *[[New York Times]]* at han hadde signert en kontrakt med New England Patriots.

### College-statistikker

## Profesjonell karriere

### New England Patriots (2012–2017)
Under sesongoppkjøringen 2012 hadde Bolden 36 løp for 128 yards og tok imot fire pasninger, men hadde også to fumbles hvorav en ble mistet til motstanderlaget. New England Patriots valgte allikevel å beholde Bolden etter treningsleiren da spillerstallen ble kuttet til 53 spillere, istedenfor å prøve å plassere ham på treningsstallen. Han scoret sin første touchdown i Patriots' nederlag mot Baltimore Ravens i uke 3; i uke 4 ledet han Patriots med 137 yards på 16 løp, et gjennomsnitt på 8,6 yards per løp. Han scoret én touchdown og tok også imot en pasning for 11 yards. Han og Stevan Ridley, som hadde 106 yards på 22 løp med to touchdowns, ble de første to running backene for Patriots til å nå 100 yards på løp i samme kamp siden 1982. I tillegg hadde Wes Welker og Rob Gronkowski 100 yards hver i samme kamp for samme lag. Bolden ble utpekt NFLs FedEx Ground Player of the Week for uke 4. Den 9. november 2012 ble Bolden suspendert i fire kamper for brudd på NFLs dopingregler. Han avsluttet 2012-sesongen med 56 løp for 274 yards og to touchdowns. Bolden var aktiv i Patriots' kamp i uke 12 av 2013-sesongen og avsluttet året med 271 yards og 3 touchdowns på løp, med et snitt på 4,9 yards per løp; han tok også imot pasninger for 152 yards.

Bolden var en del av laget som vant Super Bowl XLIX da Patriots slo Seattle Seahawks 28–24, og spilte i alle lagets 19 kamper i serie- og sluttspillet det året. Den 9. januar 2015 signerte Bolden en 2-årig kontraktforlengelse med Patriots. Den 9. november 2015 tok Bolden imot sin første touchdownpasning, 18 yards fra Tom Brady, i en kamp mot Washington Redskins. Den 29. november tok han imot sin andre touchdownpasning, en 63-yard pasning i et nederlag mot Denver Broncos. I 2016-sesongen gikk Bolden tilbake til en reserverolle i angrepet og spilte stort sett på special teams. Den 5. februar 2017 var han en del av laget som vant Super Bowl LI. Han spilte bare på special teams i kampen, hvor Patriots slo Atlanta Falcons 34–28 på overtid. Patriots lå under 28–3 i tredje kvarter i kampen, men satte en ny Super Bowl-rekord for største comeback etter å ha vunnet 34–28

Den 5. april 2017 signerte Bolden en kontraktsforlengelse med Patriots. Den 2. september samme år ble han frigitt av Patriots, men bare to dager senere ble han signert på ny. I likhet med i 2016 fikk han lite tid på banen som running back. I første halvdel av 2017 hadde han ingen løp, men spilte mye på special teams som en gunner med Matthew Slater. Bolden hadde seks taklinger på special teams innen slutten av uke 9 i 2017.

Den 24. februar 2018 signerte Bolden en 1-årig kontraktforlengelse med Patriots som varte ut 2018-sesongen. Den 1. september ble Bolden frigitt.

### Miami Dolphins (2018)
Den 4. september 2018 signerte Bolden kontrakt med Miami Dolphins. Han hadde 91 yards og 2 touchdowns på løp samt en mottatt touchdownpasning i 2018-sesongen.

### New England Patriots (2019–2021)

Den 13. mars 2019 signerte Bolden en 2-årig kontrakt med New England Patriots. I løpet av 2019-sesongen hadde Bolden 15 løp for 68 yards og tre touchdowns samt ni mottakelser for 111 yards og en touchdown.

Den 28. juli 2020 annonserte Bolden at han skulle stå over -sesongen på grunn av koronaviruspandemien. Han signerte en kontraktforlengelse for 2021-sesongen og satte en personlig rekord med 405 mottatte yards i løpet av sesongen.

### Las Vegas Raiders (2022–nå)
Den 16. mars 2022 signerte Bolden en 1-årig kontrakt med Las Vegas Raiders.

I uke 15 mot Los Angeles Chargers scoret Bolden en 26-yard touchdown på sitt andre løp i sesongen.

## Privatliv
Brandon og konen Arianna har tre barn, døtrene Aviana og Axelle-Masai og sønnen Brycen. Paret giftet seg i juni 2014 etter å ha vært sammen siden 2008, da de begge gikk på Scotlandville Magnet High School.

Boldens bestefar, Frank Pitts, var en wide receiver som spilte for Kansas City Chiefs i Super Bowl I og Super Bowl IV. I 2021 endret Bolden trøyenummeret sitt fra 38 til 25 slik at PItts kunne se barnebarnet sitt spille med samme trøyenummer som han hadde brukt.

Den 31. desember 2021 avslørte Bolden at han i 2018 hadde blitt diagnostisert med en form for hudkreft etter Patriots’ nederlag mot Philadelphia Eagles i Super Bowl LII som førte til at han midlertidig mistet funksjon i høyre side av ansiktet. Han har siden blitt operert og har ikke lenger kreft.

## Statistikker i NFL

## Referanser


## Eksterne lenker
*
*